Egil Nyhus

Egil Nyhus (født 23. januar 1962 i Tønsberg) er en norsk avistegner, illustratør og barnebokforfatter.

Arbeid

Egil Nyhus har utdannelse fra grafisk linje ved Statens håndverks- og kunstindustriskole i Oslo, der han var student fra 1981 til 1985. 

Nyhus begynte som avistegner som 16-åring med ukentlige bidrag til Vestfold Arbeiderblad i Tønsberg. Siden har han hatt en stor produksjon av humoristiske tegninger til bøker, blader og brosjyrer. Fra 1987 til våren 2020 var han fast tegner i Romerikes Blad. Han har i tillegg tegnet til tidsskrifter som Se og Hør og til barnebøker, først om fremst om Sesam Stasjon, NRKs Barne-TV-serie på 1990-tallet, og Terje Formoes sjørøverfigur Kaptein Sabeltann. 

Tegnestilen er barnevennlig og tegneserieinspirert. Motivene har ofte mange detaljer. Avistegningene omfatter politiske karikaturer og humoristiske samtidskommentarer.

Egil Nyhus har også skrevet egne bildebøker, illustrert frimerker og vært rettstegner. Han opptrer dessuten med tegneforestillinger for barn.

Bibliografi

Bøker og hefter med egen tekst 
 1994: Hva Mekker Max? Pekefortelling for de minste - bildebok med figurer fra Sesam stasjon
 1994: Max Mekkers mekkebok – oppgavehefte med figurer fra Sesam stasjon
 1995: Virre Vapps ville vift - bildebok
 1995: Kaptein Sabeltann: Hvor er nøkkelen? - bildebok med Terje Formoes figurer Relansert i 2018
 1996: Sesam Stasjons bokstavhefte – oppgavehefte med figurer fra Sesam stasjon
 2001: Kaptein Sabeltann og heksegryta - bildebok med Terje Formoes figurer
 Tekst og tegninger til flere aktivitetsblader med figurene fra Kaptein Sabeltann
 2005: 100 avistegninger – katalog
 2013:  Det siste året : Ukeblikk 2013, samling av ukentlige nyhetskommentarer i form av helsider med karikaturtegninger, utgitt av Romerikes Blad
 2021: Ha ha ha! - morsomme gåter og vitser

Illustrasjoner i barnebøker og annet (utvalg) 
 1991: Eivind Skeie: Sesam stasjon: julehefte 1991 - julehefte med tegneserie om Sesam Stasjon
 1992: Eivind Skeie: Du er så blå, Max Mekker - bildebok
 1992: Eva Rosenberg Hovland: Julemoro : puslebok for barn – oppgavehefte om Sesam Stasjon, sammen med Svein Nyhus
 1992: Terje Nordberg: Sesam Stasjon: julehefte 1992 – tegneserie
 1992: Tor Åge Bringsværd: Alfa finner noe rart - bildebok
 1993: Bjarnes store tellebok – oppgavehefte med figurer fra Sesam stasjon, sammen med Svein Nyhus
 1993: 1991: Tor Edvin Dahl: Lek med bokstaver – oppgavehefte
 1993: Tor Åge Bringsværd: Max i Mekkeland - bildebok
 1993: Tor Åge Bringsværd: Max Mekker redder en venn - bildebok 
 1993: Kaptein Sabeltanns hemmelige kokebok – hefte
 Kaptein Sabeltanns hemmelige sjørøverdrikker – hefte 
 1995: «Hobbyheftet Kaptein Sabeltann på de 7 Hav – hefte 
 1993: Tor Åge Bringsværd: Bjarne finner en katt - bildebok
 1995: Kaj Konrad Clausen: Alfa ønsker seg en elefant - bildebok
 1995: Kaptein Sabeltanns sommerbok
 1995: Den store Sesamboka
 1996: Året rundt med Sesam Stasjon – sammen med Svein Nyhus
 1996: Terje Formoe: Kaptein Sabeltanns store sangbok
 1997: Lena Steimler: 1-2-3 hemmeligheter - bildebok
 1997: Lena Steimler: Mystiske dager på Sesam Stasjon - bildebok
 1998: Lena Steimler: God natt på Sesam Stasjon - bildebok
 2002: Terje Formoe: Pinky blir en av Kaptein Sabeltanns menn - bildebok
 2003: Terje Formoe: Kaptein Sabeltann og Pinky på tokt med Den sorte dame - bildebok
 2005: Terje Formoe: Pinky på skattejakt i Kjuttaviga - bildebok 
 2006: Romericken 1996-2006 – de beste limerickene fra Romerikes Blads årlige konkurranse
 2007: Terje Formoe: Kongen på havet. Kaptein Sabeltanns sangbok
 2008: Terje Formoe: Kaptein Sabeltann Pekebok
 2008: Terje Formoe/Egil Nyhus: Kapteins Sabeltanns 10 MYNTER AV GULL – Norges første sprett-opp-bok
 2009: Terje Formoe/Egil Nyhus: Kaptein Sabeltann – Miriams forheksede hus – myldrebok med klaffer
 2010: Terje Formoe: Pinky og Sunniva i Kaptein Sabeltanns verden – illustrert fortellingsbok
 2011: Tor Åge Bringsværd: Mira mister matlysten - bildebok
 2012: Tor Åge Bringsværd: Mira og det farlige under sengen - bildebok
 2012: Terje Formoe: Kaptein Sabeltanns Puslespillbok
 2013: Terje Formoe: Kaptein Sabeltann : Den sorte dame : en let-og-finn-bok med luker 
 2014: Terje Formoe:  Kaptein Sabeltann og skattekartet
 2015: Terje Formoe:  Kaptein Sabeltann : Ai, ai, kæpten!
 2015: Terje Formoe:  Kaptein Sabeltann : Land i sikte!
 2016: Terje Formoe:  Kaptein Sabeltann lukter gull
 2017: Terje Formoe:  Kaptein Sabeltann og sverdet
 2018: Terje Formoe:  Kaptein Sabeltann Venner og fiender på de syv hav
 2019: Terje Formoe:  Jeg er selveste kaptein Sabeltann
 2020: Anne Østgaard:  123 for barske barn. Tull med tall
 2021: Anne Østgaard: Kropp er topp for barske barn

Priser og utmerkelser 

 1998: Årets avistegning 1997 for en karikaturtegning av Lars Sponheim
 2012: Gull i kategorien «karikatur» og delt Grand Prix (med kubanske Aristides Hernandez Guerrero) i den internasjonale World Press Cartoon Sintra 2012 for en karikaturtegning av Dominique Strauss-Kahn
 2012: Jessheimprisen
 2013: Årets avistegning 2011-2012 for en karikaturtegning av Anders Behring Breivik
 2014: Teskjekjerringprisen for 2013, sammen med broren Svein Nyhus, «for sitt virke som tegnere og forfattere både i bokform og på veien med forestillinger for barn gjennom mange år»
 2021: Bronse i World Humor Awards i kategorien cartoon («avistegning»)

Privat
Egil Nyhus er lillebroren til dramatikeren Morten Nyhus og tvillingbroren til tegneren Svein Nyhus. Egil Nyhus bor på Jessheim i Akershus.

Referanser

Eksterne lenker 

 Egil Nyhus' avistegninger i Romerikes Blad
 Intervju om avistegning
 Egil Nyhus' Sesam Stasjon-bøker
 Egil Nyhus' blogg med illustrasjonseksempler
 Portrettintervju 2012 som avistegner i 25 år i Romerikes Blad

Norske tegnere
Norske illustratører
Norske avistegnere
Norske karikaturtegnere
Norske barnebokforfattere
Kaptein Sabeltann
Personer fra Tønsberg kommune
Personer fra Ullensaker kommune
Norske tvillinger
Eneggede tvillinger